राजविराज । छिन्नमस्ताको सखडास्थित छिन्नमस्ता सखडेश्वरी मंदिरमा ग्रिन नेपाल राजविराजले बुधबार सरसफाइ गरेको छ । विश्व सरसफाइ दिवस २०१८ को अवसरमा देशभर सञ्चालित साप्ताहिक सरसफाइ कार्यक्रमअन्तर्गत सखडेश्वरी मंदिरमा सरसफाइ गरिएको हो । ग्रिन नेपालको केन्द्रीय कार्यालय राजविराज तथा सखडा शाखाको आयोजनामा भएको सरसफाइको क्रममा मंदिरसँगैको शान्ति सागरसमेत सरसफाइ गरिएको जनाइएको छ ।
संघीय सरकारको वन मन्त्रालयमातहतको वन अनुसन्धान तथा प्रशिक्षण केन्द्रको आह्वानमा आइतबारदेखि शनिबारसम्म निर्धा्रित सरसफाइ कार्यक्रमअन्तर्गत ग्रिन नेपालले सातदिने कार्यक्रम तय गरी सरसफाइ सप्ताह मनाएको संस्थाका अध्यक्ष खेलानन्द कुमार दासले बताउनुभयो ।
सो अवसरमा ८२ वर्षीय महावीर मण्डलले शान्तिसागरमा आफ्नो जलसाधना प्रदर्शन गरेका थिए । राजविराज ६ निवासी मण्डलले आफ्नो शरीरलाई चलमल नगरी आधा घण्टासम्म शान्तिसागरको पानीमाथि उत्रिएका थिए । यसअघि ग्रिन नेपालले मंगलबार राजविराजस्थित गजेन्द्र स्मारकमा, सोमबार राजविराज ७ स्थित रमेश नारायण दास आदर्श विद्या मंदिरमा सरसफाइ र आइतबार राजविराज नगरपालिकाको हटिया तथा छिन्नमस्ता गाउँपालिकाको सखडा बजारमा घरघरमा सरसफाइका लागि घरदैलो गरेको थियो ।
भाद्र २४ देखि ३० गतेसम्म सञ्चालन भइरहेको साप्ताहिक सरसफाइ कार्यक्रमअन्तर्गत बिहीबार राजविराज ६ स्थित पूर्णीपोखरीमा, शुक्रबार राजविराज मेनरोडमा र शनिबार विश्व सरसफाइ दिवसको दिन राजरंगशालामा ¥याली सहितको सरसफाइ कार्यक्रम रहेको ग्रिन नेपालले जनाएको छ ।
इनरुवा। झापा र मोरङ जिल्लामा भएको सवारी दुर्घटनामा मंगलबार राति एक बालिका सहित २ जनाको मृत्यु भएको छ । मोरङको बेलवारी नग...
विराटनगर । अबैध सम्बन्ध ढाकछोप गर्न मोरङमा एक पत्नीले आफनो श्रीमानको हत्या गरेकी छिन । मोरङको सुनवर्षी नगरपालिका ३ की ३०...
सुनसरीका ९५ स्थानमा छठ पूजा गरिँदै छ । जिल्लाका विभिन्न स्थानमा रहेका नदी, खोला, तलाउ, पोखरी र जलाशय गरी भिन्नाभिन्नै ९५...